Source: http://www.korteriyhistuabi.com/ky/viewtopic.php?f=3&t=2558&view=print
Timestamp: 2019-09-18 03:13:49+00:00
Document Index: 933285

Matched Legal Cases: ['§15', '§15', '§40', '§70', '§40', '§ 1']

﻿ Korteriühistu Abi • KÜ moodustamine ridaelamus
KÜ moodustamine ridaelamus
http://www.korteriyhistuabi.com/ky/viewtopic.php?f=3&t=2558
Postitatud: 15 Sept 2017 16:45
Postitas olga131
Ridaelamus tahame moodustada ühistut. Tekkis küsimus, ridakas on keldrikorrusega, kas kelder ka loetakse eluruukiks, et kuidas peaks nt remondi raha korjama? Ja muud kulud jagama, kui jagamine käib ruutmeetri järgi?
Ja seda, et ridakas ju peab ka moodustama ühistut ikka??
Maja rahvas on nii erinev ja ei tea ka mida ja kuidas käib. Tahaks natuke infot.
Re: KÜ moodustamine ridaelamus
Postitatud: 16 Sept 2017 22:39
Korjatakse üldpinna suuruse järgi, mitte eluruumi. Ühistu registreerimiseks on nagunii registri väljavõtet vaja, seal on üldpind kirjas. Vaata majandamiskulud §15 KÜ seadus.
Postitatud: 18 Sept 2017 15:45
ennkippel kirjutas: Korjatakse üldpinna suuruse järgi, mitte eluruumi. Ühistu registreerimiseks on nagunii registri väljavõtet vaja, seal on üldpind kirjas. Vaata majandamiskulud §15 KÜ seadus.
Nüüd on küll midagi väga sassi läinud.
Majanduskulud arvestatakse ikka eluruumi (üld)pinna järgi.
Eluruumide
Kõige lihtsam lahendus on leida eluruumide (üld)pind ehitusregistrist.
Postitatud: 24 Sept 2017 22:37
No tegelikult tuleb vaadata uue seaduse Krts järg, kuna 3 kuuks pole mõtet vanaga jännatai! Seal §40 Kohustuste jaotus korteriomanike vahel majanduskulude kandmisel
1. Korteriomanikud teevad majanduskava alusel perioodilisi ettemakseid vastavalt oma kaasomandi osa suurusele.
2. Korteriomanike kokkuleppe tingimusi arvestades võib korteriühistu põhikirjaga ette näha käesoleva paragrahvi lõikes 1 sätestatust erineva kohustuste jaotuse aluse ja tasumise korra majanduskulude kandmisel, kui see on kõiki asjaolusid arvestades mõistlik ega kahjusta ülemääraselt ühegi korteriomaniku õigustatud huve. Eelkõige võib põhikirjaga ette näha, et tegelikust tarbimisest sõltuvad majanduskulud tasub korteriomanik pärast kulude suuruse selgumist kas vastavalt oma kaasomandi osa suurusele või vastavalt tema poolt tarbitud teenuse mahule.
Nii, et kaasomandi suurust arvestades on põhiline daamid ja härrad.
Seaduse leiab riigiteataja.ee trükkides otsingusse KrTs.
Postitatud: 25 Sept 2017 15:51
ennkippel kirjutas: No tegelikult tuleb vaadata uue seaduse Krts järg, kuna 3 kuuks pole mõtet vanaga jännatai! ......
Sisuliselt peale sõnastuse midagi ei muutu. Sisuline mõte praeguses ja uues on sama. Praegu kehtiv Korteriühistuseadus ütleb, et majandamiskulud jagada ruutmeetri järgi kui põhikirjas ei sätestata teisiti ja uus Korteriomandi- ja korteriühistuseadus räägib sama juttu, aga teiste sõnadega ja lisades mõtte, et kõige mõistlikum oleks jagada ruutmeetrite järgi kui kulu tarbimist mõõturitega mõõta ei saa.
Nii, et miks oodata seda kolme kuut kui saate täna juba teema lahendada.
Postitatud: 25 Sept 2017 21:07
Jah, sedand küll. Muidugi siin võivad ridaelamus erinevused tulla, näiteks garaažibokside või juurdeehituste või mida iganes kaasomandi olemasolul. Kortermajas on lihtsam kõik (kui keldriboksid mõttelise osa asemel kinnistusraamatu järgi pole korteriomandi kaasomandis), küsimus oli ju ridaelamus ja keldribokside kohta, mis on kaasomand ju.
Postitatud: 26 Sept 2017 16:32
ennkippel kirjutas: Jah, sedand küll. Muidugi siin võivad ridaelamus erinevused tulla, näiteks garaažibokside või juurdeehituste või mida iganes kaasomandi olemasolul.....
Ridaelamu on ka kortermaja. Ja mitte ridaelamu tüüpi kortermajades võivad olla samuti ja on garaažiboksid, igatsugu juurdeehitusi jms.
ennkippel kirjutas: .....(kui keldriboksid mõttelise osa asemel kinnistusraamatu järgi pole korteriomandi kaasomandis),.
Siin on küll mõistedega ja väljendamisega midagi sassi läinud. Mõttelise osa terminit kasutatakse kaasomandi osa väljendamiste juures. Korterelamute puhul koosneb ehitis reaalosadest ja kaasomandist.
AÕS §70. Ühine omand
ennkippel kirjutas: ..... küsimus oli ju ridaelamus ja keldribokside kohta, mis on kaasomand ju.
Minu poolt kopeeritud seadusetekstides ja kommentaarides on kõik vastused olemas. Palun veelkord lugeda.
Postitatud: 26 Sept 2017 23:56
Inimene oli siin mures remondiraha korjamise pärast, mis tuleb korjata vastavalt kaasomandi suurusele Krts §40 järgi.
Edasi Krts § 1 Korteriomand on eriomand hoone reaalosa üle, mis on ühendatud mõttelise osaga kinnisasja kaasomandist, mille juurde eriomand kuulub.
Mina võtsin aluseks need §, vabandan kui jäi ebaselgeks. Küsimus oli, kas kelder ka võetakse arvesse? Nüüd tuleb välja selgitada, kas kelder on eriomandi(korteriomandi) reaalosa, kuna Krts ütleb ka mitteeluruumi võimalikust kaasomandi suuruseks(kui on, tuleb ka keldri osa arvestada uue seaduse järgi) ja seda peaks nägema EHR -is. Ridaelamus võib see nii olla.
Pole vaja mõttetut jauramist meil omavahel, mis küsija segadusse ajab.
Postitatud: 24 Okt 2017 15:09